Държавен вестник, бр. 87, 2005 г., стр. 60

С Т Р .  60
Д Ъ Р Ж А В Е Н   В Е С Т Н И К
Б Р О Й  87
(4) Копие от разпореждането по ал. 2 се
изпраща на Националната служба по зърното
и фуражите.
(5) Разпореждането може да се обжалва по реда
на Закона за административното производство.
Чл. 398. Одобряването на обекти за произ-
водство и търговия по чл. 10, ал. 2 от Закона за
фуражите се извършва след проверка за спазва-
не на изискванията за безопасност и при поло-
жително становище от комисия, определена със
заповед на директора на съответната РВМС по
местонахождение на обекта.
Чл. 399. Независимо от мерките по чл. 397,
ал. 2 инспекторите предлагат на Национал-
ната служба по зърното и фуражите да пред-
приеме някоя от мерките по чл. 16, ал. 2 от
Закона за фуражите.
Чл. 400. (1) Забранява се влагането на хор-
монални продукти, бета-антагонисти и тирео-
статици, използвани за изхранване на продук-
тивни животни с цел стимулиране на растежа.
(2) Влагането на хормонални ВМП, бета-
антагонисти и тиреостатици се допуска по из-
ключение за терапевтични, зоотехнически и на-
учноизследователски цели под контрола на ве-
теринарен лекар.
(3) Условията и редът за употреба на хормо-
нални продукти, бета-антагонисти и тиреоста-
тици се уреждат с наредба на министъра на зе-
меделието и горите.
Чл. 401. (1) Министърът на земеделието и
горите със заповед определя забранените за
влагане във фуражите ВМП, растежни стиму-
латори и други субстанции или суровини.
(2) Заповедта по ал. 1 се обнародва в “Дър-
жавен вестник” и не подлежи на обжалване.
Чл. 402. Максимално допустимите концент-
рации на нежелани субстанции и продукти във
фуражите се определят с наредба на министъра
на земеделието и горите.
Раздел II
Медикаментозни фуражи
Чл. 403. В медикаментозните фуражи се вла-
гат ВМП само под формата на медикаментоз-
ни премикси.
Чл. 404. (1) Медикаментозни фуражи се про-
извеждат само в обекти, вписани в регистъра
по чл. 10, ал. 2 от Закона за фуражите, по рецеп-
та, издадена от ветеринарен лекар.
(2) Медикаментозните фуражи се предават
на лицето, посочено в рецептата, или на упъл-
номощен от него представител.
(3) Ветеринарният лекар, издал рецептата, е
длъжен да даде писмени указания на собстве-
ниците на продуктивни животни за:
1. съхранението и употребата на медикамен-
тозния фураж;
2. спазването на карентния срок.
Чл. 405. Собственикът на продуктивни жи-
вотни:
1. спазва указанията на ветеринарния лекар;
2. определя лице, което отговаря за употре-
бата на медикаментозния фураж;
3. води дневник, в който вписва прилаганите
медикаментозни фуражи;
4. спазва карентния срок на медикаментоз-
ните фуражи.
Чл. 406. Ветеринарният лекар, издал рецеп-
тата, е длъжен да проследи здравословното
състояние на животните през периода на при-
ем на медикаментозния фураж и да уведоми
производителя на фуража и инспекторите по
чл. 395, ал. 3 за появата на неблагоприятни ре-
акции при животните.
Чл. 407. Условията за производство, съхра-
нение, отпускане, транспортиране, деконтами-
нация, детоксикация и унищожаване на меди-
каментозни фуражи се уреждат с наредба на
министъра на земеделието и горите.
Чл. 408. Забранява се директното влагане на
лекарствени субстанции във фуражите и водата
за животните.
Раздел III
Национална мониторингова програма
 Чл. 409. Националната ветеринарномеди-
цинска служба ежегодно изготвя и изпълнява
национална мониторингова програма за без-
опасност на фуражните суровини, фуражните
добавки, премиксите, комбинираните и меди-
каментозните фуражи.
Чл. 410. (1) Националната ветеринарноме-
дицинска служба изгражда и поддържа инфор-
мационна система за събиране на данни за про-
изхода и безопасността на фуражните сурови-
ни, фуражните добавки, премиксите, комбини-
раните и медикаментозните фуражи.
(2) Въз основа на събраните данни НВМС
прави оценка и планира мерки за отстраняване
на нарушения на изискванията за безопасност
на обектите по ал. 1.
Г л а в а  т р и н а д е с е т а
АДМИНИСТРАТИВНОНАКАЗАТЕЛНИ
РАЗПОРЕДБИ
Чл. 411. Ветеринарен лекар, който упражня-
ва ветеринарномедицинска практика, без да е
регистриран по реда на глава четвърта, се на-
казва с глоба в размер 200 лв., а при повторно
нарушение—с глоба в размер 400 лв.
Чл. 412. Ветеринарен лекар, който упражня-
ва ветеринарномедицинска практика в обект,
който не отговаря на изискванията на наредбата
по чл. 25, ал. 2, се наказва с глоба от 50 до 150 лв.,
а при повторно нарушение—от 150 до 400 лв.
Чл. 413. (1) Ветеринарен лекар, който не
изпълни задължение по чл. 37, ал. 1, т. 1, 2, 4, 6
и 9—12, се наказва с глоба от 100 до 200 лв., а
при повторно нарушение—от 200 до 300 лв.
(2) Ветеринарен лекар, който не изпълни
задължение по чл. 37, ал. 1, т. 3, 5, 7 и 8, се на-
казва с глоба в размер от 20 до 50 лв., а при
повторно нарушение—от 50 до 100 лв.